作者：葛长庚
词牌/韵律：贺新郎

paragraphs: 晓雾须收霁。
牡丹花、如人半醉，抬头不起。
雪炼作冰冰作水。
十朵未开三四。
又加以、风禁雨制。
□是东吴春色盛，尽移根、换叶分黄紫。
所贵者，称姚魏。
其间一种尤姝丽。
似佳人、素罗裙在，碧罗衫底。
中有一花边两蕊。
恰似妆成小字。
看不足、如何可比。
白玉杯将青玉绿，据晴香、暖艳还如此。
微笑道，有些是。